Rūsa (augu slimība)

Rūsa ir lauksaimniecībā nozīmīga augu slimība, ko izraisa rūsas sēnes (Pucciniales). Slimības simptomi — brūnas, sarkanīgas, dzeltenas pustulas uz augu lapām.
Slimajiem augiem pastiprinās transpirācija un pazeminās fotosintēzes intensitāte, lapas pāragri nokalst. Vidēji stipras infekcijas gadījumā ražas zudumi var sasniegt 15—30%. Jo agrākās auga attīstības fāzēs notiek inficēšanās, jo lielāki ir ražas zudumi.

 Graudaugu rūsas 
Graudaugu rūsas ierosina Puccinia spp. sēnes. Ierosinātāji ir obligāti parazīti ar šauru specializāciju. Patogēna izplatība un attīstība ar atkarīga no šķirnes izturības. Kviešu rūsa ir vissenāk pazīstamā augu slimība.

Latvijā sastopamas sešu veidu graudaugu rūsas:
 Dzeltenā rūsa (Puccinia striiformis)
 Stiebru rūsa (Puccinia graminis)
 Lapu rūsa (Puccinia tritici)
 Miežu pundurrūsa (Puccinia hordei)
 Brūnā rūsa (Puccinia dispersa)
 Auzu vainagrūsa (Puccinia coronata)

 Citi izplatīti rūsas ierosinātāji 

 Gymnosporangium fuscum — bumbieru-kadiķu rūsa
 Gymnosporangium juniperinum — ābeļu-kadiķu rūsa
 Gymnosporangium juniperi-virginianae — ābeļu Amerikas rūsa
 Melampsoridium betulinum — bērzu rūsa
 Phragmidium rubi-idaei — aveņu rūsa
 Puccinia porri — puravu rūsa
 Tranzschelia pruni-spinosae — plūmju rūsa
 Uromyces pisi — zirņu rūsa
 Uromyces trifolii-repentis — baltā āboliņa rūsa
 Uromyces viciae-fabae — pupu rūsa

 Skatīt arī 
 Ābeļu kraupis

 Atsauces 

Kategorija:Augu slimības